經數: 二○三六

經名: 佛祖歷代通載卷第二十一

頁數: 七○一

上              欄

佛祖歷代通載卷第1二十一

嘉興路大中祥符禪寺

住持華亭念常集

大元

(一 乙丑)太祖應天啓運聖武皇帝. 是年征西夏.

明年大會于斡難河. 建九游之白旗. 共上

尊號曰

成吉思皇帝. 都和林  觀夫

聖人出世. 威靈氣焰. 自天佑之. 膺命立

極. 超今邁古. 且以鳳凰在殼. 渥□墮地. 猶

自絶類離倫. □我

太祖皇帝. 處九五飛龍之位乎. 故其丕祚

鴻休. 與天地相爲終始也

(丙寅) 西夏□跋失都兒忽乾順小子仁友之子

乃仁宗姪也. 是年五月立. 在位六年

(丁卯) 宋吳曦□位於蜀. 凡三十八日而安丙

誅之

(戊辰)  宋改嘉定○瑞像計二千二百年矣

(己巳)金國東海候立改年大安. 名允濟. 世宗

第七子. 章宗無嗣. 群臣奉遺詔立之. 後

爲紇石烈執中所弑. 在位四年

(庚午) ○檀瑞像至金國. 十二年十月. 迎赴上

京禁庭供養○罷試經科

(辛未) 大蒙古國號始建

西夏神宗拓跋須蕃邸立. 改年光定. 夏人

因大兵以金人不救. 恨之遂叛

(壬申)金改重慶大兵至燕京

中              欄

(癸酉)安南主李龍翰卒. 子昊2□立. 其國後爲

江南陳日照所有. 而傳其子威晃

金國宣宗. 名珣. 章宗庶兄. 執中弑東海

王而迎立之. 以東海至寧元年九月卽位.

改年貞祐. 在位十二年○八月大兵攻燕

京

(二) 嘉定六年十二月八日. 天竺北峰講師入

寂. 名宗印. 字元實. 生鹽官陳氏. 年十五具

戒. 謁竹菴觀公明敎觀之旨. 凡諸祖格言.

必誦滿千遍. 資敎空延居座首. 嘗著宗極

論. 事理各立一性之旨. 印設九難. 宗極

爲之義負通守蘇玭觀不二門. 以文雖簡

而昧其說. 印撮示機要. 玭卽領解. 白3帥

座請居正覺. □風[&FFFF]#蕩. 僅存藏殿. 印守死

不去. 風爲之止. 未久玭亦召還. 要印偕行

曰. □西還相與弘贊. 居東二十七年. 至是

復反浙右. 貳上竺講止觀. 深□學者支離

名相之病. 圍座挾策. 主者以得士爲忌. 玄

隱雷峰毛氏菴. 問道者沓至. 杜氏建普光

一區. 具禮迎之. 禪講□行. 法道益盛. 適

德藏來請印曰. 肆業之地思報久矣. 歷遷

超果圓通北禪. 道德之譽旣行. 土木之績

亦就. 海空英辭靈山. 擧以自代. 詔可. 學

徒五百咸服其道. 宿弊爲之一革. 寧宗聞

名召對便殿. 上說. □號惠行法師. 以營

觀室行化吳中. 至松江謂其徒曰. 吾化緣

畢此. 乃右脅而化

(甲戌) 金於四月遷□. 心與大國和親○錦帥

張智以郡降. 尋叛. 自號遼西王. 改年大安.

下              欄

討平之○克燕京

(乙亥)世祖生於八月○大兵破潼關

(丙子)二月日蝕○川東西地震○黍州山崩

(丁丑戊寅) 金改興定. 七月日食. 金兵犯光州. 李[&FFFF]#

等禦之. 漣水弓手李全自北歸. 卽李鐵□

也. 詔以爲京東路總管

(庚辰)禪宗聯燈錄成

(辛巳)金國五月日食

(壬午) 大兵自回□征西夏

(癸未)西夏拓跋4德仁. 是年九月立. 改年乾

定

金國改元光. 九月日食○宋行經界田糧

(乙酉) 宋理宗□立. 改寶慶元年. 初名與. □榮

王希[&FFFF]#之子. 太祖十世孫也. 寧宗子多而

不育. 鞠宗室子詢. 立爲太子. 薨. 初皇從弟

沂靖惠王柄無子. 嘗以宗室子. 賜名貴和.

爲之後. 及失太子詢. 遂立貴和爲皇子. 賜

名□. 封濟國公5□惠而輕. 嘗疾史彌遠

專權. 謂異日不可容. 彌遠聞而惡之. 故陰

爲之計. 與□幼不好. 弄群兒聚嬉輒獨登

高坐不動. 長上指以語兒曰. 汝曹不效此

人. 恰一大王相似. 群兒每羅拜其下. 遂有

趙大王之號. 彌遠物色得之. 嘗取應得擧

矣. 特旨補官. 飯旣爲寧宗子. 遂以與□

爲沂王. 後賜名貴誠. 除邵州防禦使. 寧

宗大漸. 乃白中宮. 以貴誠爲皇子. 改名

□宣遺詔卽位. 進□爲濟陽郡王. 出判寧

國府. 恭聖楊后聽政. 事定然後徹簾. 壽六

十一

經數: 二○三六

經名: 佛祖歷代通載卷第二十一

頁數: 七○二

上              欄

金國改正大名守緖. 宣宗第三子. 性寬仁

和. 嗜書博學. 是年立. 至癸巳年歸德府絶

糧. 六月奔蔡. 八月南北兵夾攻. 甲午正

月禪位於後主麟. 閉1閣自經國亡

(丙戌) 西夏拓跋德仁七月卒. 次淸平郡王立.

在位一年

(丁亥) 太祖以丙戌春至西夏. 一歲盡克其城.

是年十月卄七滅夏 上年六十矣. 西夏

凡一十二主. 始繼遷以太平興國壬午起

兵夏臺. 訖今寶慶丁亥國滅. 共二百四十

六年. 元昊於景祐甲戌自□僞朔□帝號

者. 一百九十四年

(戊子) 宋改紹定元年

(辛卯) 太宗皇帝卽位

(壬辰) 太祖次四子統王師破□. 金主遷蔡. 金

臣崔立降. 大朝遣使過宋. 議夾攻金

(癸巳)金改天興

(甲午) 宋改端平元年○滅金. 右金九主一百

二十三年

(乙未) 抄數中原戶計 ○宋天狗星墜淮安軍

金棠縣. 其聲如雷. 三州之人皆聞之. 及

觀則爲紅色碎石. 或以爲兵戈之兆○詔

集議出度牒. 收四介會子

(丙申) 分封諸王. 上親總兵征回回國歸附○

宋失四川

(丁酉) 宋改嘉熙

(己亥)詔諭高麗○宋十月虹見

(庚子) 宋京師地震. 白氣亘天. 旱蝗. 江浙福建

旱都城大荒. 飢者奪食於路. 市中殺人以

中              欄

賣. 日未□路無行者

(辛丑) 二月三日大赦天下○宋改淳祐

(丙午) 定宗皇帝卽位

(庚戌) 大朝滅遼東高麗

(三 辛亥) 憲宗皇帝卽位

世尊示滅二千二百年矣

(癸丑) 宋改寶祐元年○大兵伐川蜀

(四 丙辰) 抄數遼東戶計○宋撥官誥度牒. 收換

(丁巳) 楮弊[&FFFF]#之. 有元慶壽海雲大士遷化. 名

印簡. 山西之嵐谷寧遠人. 俗宋氏. 微子之

後. 父慈善信服鄕里. 里人稱爲虛靜先生.

母金源王氏. 祖世奉佛不仕. 師生於金之

泰和壬戌十二月望. 人品恢偉童幼神悟.

七歲親授以孝經開宗明義章. 乃曰. 開者

何宗. 明者何義. 親驚異. 知非塵勞中人.

□見2傅戒顔公. 顔欲觀其根氣. 授以草

菴歌. 至壞與不壞主元在. 師問曰. 主在何

處. 顔曰. 何主也. 師曰. 離壞不壞者. 曰此

客也. 師曰. 主3[&FFFF]#顔. 吟吟而已. 乃得禮中

觀沼公爲師. 八歲受三歸五八十善戒法.

師方十一蒙豫王恩賜納具. 有洪彦上座.

問師曰. 子今受大戒了. 緣何作小僧. 師曰.

緣僧小故.  戒說大也. 試問上座戒老耶小

耶. 曰我身則老. 語未終師大聲曰. 休生

分別. 一日上座敎僧4去師背上拍一下. 待

回首乃□指示之. 僧如敎拍師背. 師便□

一指. 僧回擧似上座. 座奇之. 師年十二. 中

觀聽師參問誨之曰. 汝所欲者文字語言

耳. 向去皆5止之. 唯身心若枯木死陸. 今

下              欄

時及盡. 功用純熟悟解眞實. 大死一場. 休

有餘氣. 到那時節. 瞥然自肯方與吾相見.

師受敎習定. 一日扶中觀行. 觀曰. 法燈禪

師道看他家事忙. 且道承誰力. 汝作□生

會. 師將中觀手一□. 觀曰. 這野狐精. 師

曰. □□. 觀曰. 戒須別參. 師年十三. 時成

吉思皇帝征伐天下. 師在寧遠. 於城陷之

際. 稠人中6親面聖顔. □師□□. 師告曰.

若從國儀則失僧相也. 蒙旨如故. 自此僧

有不同俗民之異也. 師年十八. 天兵再下.

太師國王領兵取嵐城. 四衆逃難解散. 師

侍中觀如故. 觀曰. 吾迫7桑楡. 女方富有

春秋. 今此玉石俱焚. 子宜逃生去. 師泣曰.

因果無差. 死生有命. 安可離師而心脫[&FFFF]#

乎. 縱或得脫. 亦非仁子之心也. 老人察

師誠確. 囑師曰. 子向8去朔漠有大因緣.

吾與子俱北渡矣. 明日城降. 有淸樂元帥

史公天澤義州元帥李公七哥者. 見師氣

宇非常. 問曰. 爾是何人. 師曰. 我沙門也.

史曰. 食肉否. 師曰. 何肉. 史曰. 人肉師曰.

人非獸也. 虎豹尙不相食. 肉人乎. 史曰.

今日兵刃之下. 爾亦能不傷乎師曰. 必仗

其外護者. 公喜甚. 李帥問曰. 爾旣爲僧.

禪耶敎耶. 師曰. 禪敎乃僧之羽翼之. 如國

之用人. 必須文武兼濟. 李曰. 然則必也

從何而住. 師曰. 二俱不住. 李曰. 爾何人

也. 師曰. 佛師. 復曰. 吾親敎中觀. 亦在於

此. 二公見師年幼無所畏懼應對不凡. 卽

與9住見中觀. 二公聞中觀敎誨諄諄. 乃

經數: 二○三六

經名: 佛祖歷代通載卷第二十一

頁數: 七○三

上              欄

大喜曰. 果然有是父有是子也. 於是禮中

觀爲師. 與師結爲金石友. 國王將中觀及

師分撥直隷. 成吉思皇帝載中觀于黃犢

輕車. 師親執御. 日營採汲. 經年至赤城.

舍於郎中張公宅. 使臣太速不花幷麻賴.

傅成吉思皇帝聖旨道與摩花理國王. 爾

使人來說底老長老小長老. 實是告天的

人. 好與衣糧養言者敎做現兒. 多收拾

那般人在意. 告天不揀阿誰. 休欺負交達

里罕行者. 1是時國王奉詔大加恩賜. 延

居興安香泉院. 國王署中觀慈雲正覺大

禪師. 師寂照英悟大師. 所需皆官給. 小長

老之名自此始. 十九中觀將示寂. 有羽客

楊至愼心頌. 老人□執筆代書. 偈曰. 七十

三年如□電. 臨行爲君通一線. 泥牛飛過

海東來. 天上人間尋不見. 客曰. 師幾時

行. 老人曰. 三日後. 時五月卄七日也. 至六

月初一. 果無疾而寂. 師哀毁過禮. □維收

頂骨舍利供養. 建塔於府之西北隅. 師□

所有爲設齋. 唯乞食看塔. 一夜聞空中有

聲召師名. 師瞥然有省. 乃遷入三峰道院.

復聞人告曰. 大事將成. 行矣母滯此. 黎明

策杖之燕. 過松鋪値雨. 宿于岩下. 因擊火

大悟. 自□面曰. 今日始知眉橫鼻直. 信道

天下老和上不寐語. 明日至景州見本無

玄和上. 問從何所來. 師曰. 雲收幽谷. 曰何

處去. 師曰. 月照長松. 玄點首曰. 孟八郎.

便恁□去也. 師諾諾趨出. 過洵州遇宿儒

張子眞. 問上人何不安住. 師曰. 河裏無魚

中              欄

市上取. 先是中觀臨終時. 師問中觀曰. 某

甲當依何人了此大事. 觀囑曰. 賀八十去.

師旣入燕. 至大慶壽寺. 乃省前2讖. 於是

徑謁中和老人璋公. 中和先一夕. 夢一異

僧策杖徑趨方丈踞師子座. 旣明謂知客

曰. 今日但有旦過. 當令來見老僧. 及晩

師至引見. 中和笑曰. 此衲子乃夜來所夢

者. 師便問曰. 某甲不來而來. 作□生相見.

壽曰. 參須實參. 悟須實悟. 莫打野[&FFFF]#. 師

曰. 某甲因擊火□散. 乃知眉橫鼻直. 壽曰.

吾此處別. 師曰. 如何表信. 壽曰. 牙是一口

骨. 耳是兩邊皮. 師曰. 將謂別有. 壽曰. 錯.

師喝曰. 草賊大敗. 3壽休去日壽擧臨濟兩

堂首座齊下喝. 僧問濟. 還有賓主也無. 濟

曰. 賓主歷然汝作□生會. 師曰. 打破秦時

鏡. 磨尖上古錐. 龍飛□漢外. 何勞更下

槌. 壽曰. 汝只得其機不得其用. 師便□

禪床. 壽曰. 路途之樂. 終未到家. 師與一掌

曰. 精靈千載野狐魅. 看破如今不直錢. 壽

打一拂子曰. 汝只得其用不得其體. 師進

前曰. 靑山聳寒色. 月照一溪雲. 壽曰. 汝只

得其體不得其智. 師曰. 流水自西東. 落花

無向背. 壽曰. 汝雖善語言三昧. 要且沒交

涉. 師□起拳復拍一拍. 當時丈室震動. 壽

曰. 如是如是. 師拂袖便出. 明日命師掌書

記. 自此中和復以向上鉗槌差別關4楗種

種辯驗. 師以無□辯才應答皆契. 其悟解

精明度越前輩. 壽一日謂師曰. 汝今已到

大安樂之地. 宜善護持. 吾有如來正法眼

下              欄

藏祖師涅槃妙心. 密付於汝. 母令食沒. 師

掩耳而出. 卽以衣5頌授師. 頌曰. 天地同

根無異殊. 家山何處不逢渠. 吾今付與空

王印. 萬法光輝總一如. 出世住興州仁

智. 歷遷6[&FFFF]#陽之興國興安永慶以至大慶

壽寺. 皆太師國王及諸重臣之命. 師於室

中以四無依語勘學者. 語具本傳. 辛卯十

一月受合罕皇帝宣賜. 師稱心自在行. 一

日於廊下逢數僧. 師問第一僧曰. 那裏去.

僧云. 賞花去. 師便打. 問第二僧. 那裏去.

云禮佛去. 師亦打. 問第三僧. 前裏去. 云那

裏去. 師亦打. 問第四僧. 那裏去. 僧無語

師亦打. 問第五僧. 那裏去. 僧云. 覓和上

去. 師云. 覓他作□. 僧云. 待打與一頓. 師

云. 將什□來打. 僧云. 不將棒來打. 師連

打四下云. 這掠虛漢. 衆皆走. 師召云. 諸上

座. 衆回首. 師云. 是什□. 乙未朝廷差札忽

篤侍讀. 選試經僧道. 萬松長老嘆曰. 自國

朝革命之來. 沙門久廢講席. 看讀殊少. 乃

同禪敎諸老宿請師董其事. 師從容對曰.

諸師當以斯激□衆僧習應試經典. 主上

必有深意. 我觀今日沙門. 少護戒律. 學不

盡禮. 身遠於道. 故天龍亡衛而感朝廷勵

其考試也. 三寶加被必不辜聖詔. 遂與華

使相見之後. 其處置法度悉從師議. 廈里

丞相以忽都護大官人言. 問師曰. 今奉聖

旨. 差官試經. 識字者可爲僧. 不識字者. 悉

令歸俗. 師曰. 山僧不曾看經. 一字不識. 丞

相曰. 旣不識字. 如何做長老. 師曰. 方今

經數: 二○三六

經名: 佛祖歷代通載卷第二十一

頁數: 七○四

上              欄

大官人還識字也無. 于時外鎭諸候皆在.

聞師之言皆大驚異. 丞相復曰. 必竟如何.

師曰. 若人了知此事通明佛法. 應知世法

卽是佛法. 道情豈異人情. 古之人亦有起

于負販者. 立大功名于世載于史冊. 千載

之下凜然生氣. 肉今聖明天子在上. 如日

月之照臨. 考試僧道如經童之擧. 豈可以

賢良方正同科國家. 宜以興修萬善敬奉

三寶. 以奉上天永延國祚可也. 我等沙門

之用舍. 何足道哉. 丞相以是言告于大官

人. 乃從而奏聞. 由是雖考試亦無退落者.

蒙聖旨悉依太祖皇帝存濟. 聽僧如故. 1丙

申有司欲印識人臂. 師力白于忽都護大

官人曰. 人非馬也. 旣皆歸服國朝. 天下之

大. 四海之廣. 縱復逃散. 亦何所歸. 豈可同

畜獸而印識哉. 由是印臂之法遂止. 初孔

聖之後. 襲封衍聖公. 元措者渡河. 復曲阜

廟林之祀. 時公持東平嚴公書謁師. 師以

襲封事爲言於大官人. 師爲其言曰. 孔子

善稽古典. 以大中至正之道. 三綱五常之

禮性命禍福之原. 君臣父子夫婦之道. 治

國齊家平天下. 正心誠意之本. 自孔子至

此襲封御聖公. 凡五十一代. 凡有國者使

之襲承. 祀事未嘗有缺. 大官聞是言. 乃

大敬信. 於是從師所言. 命復襲其爵以繼

其祀事. 2師復以顔孟相傳孔子之道. 令

其子孫不絶. 及習周孔儒業者爲言. 亦

皆獲[&FFFF]#其差役之賦. 使之服勤其敎爲國

家之用. 三十六丁酉正月. 太祖皇帝二

中              欄

皇后. 以光天鎭國大士號奉師. 己亥冬

師再起. 復主大慶壽寺. 3壬寅護必烈大

王請師赴帳下. 問佛法大意. 師初示以

人天因果之敎. 次以種種法要. 開其心

地. 王生信心心授菩提心戒. 時秉忠書

記爲侍. 郎劉太保也. 復問. 佛法中有安

天下之法否. 師曰. 包含法界子育四生.

其事大備於佛法境中. 此四大洲. 如大地

中一微塵許. 肉一四海乎. 若論社稷安危.

在生民之休戚. 休戚安危皆在乎政. 亦在

乎天. 在天在人. 皆不離心. 而人不知天

之與人. 是其問別. 法於何行. 故分其天

也人也. 我釋迦氏之法. 於廟堂之論. 在王

法正論品. 理固昭然. 非難非易. 唯恐王不

能盡行也. 又宜心天下大賢碩儒. 問以古

今治亂興亡之事. 當有所聞也. 4王又問.

三敎何敎爲尊. 何法最勝. 何人爲上. 師曰.

諸聖之中吾佛最勝. 諸法之中佛法最眞.

居人之中唯僧無詐. 故三敎中佛敎居其

上. 古來之式也. 由是太后遵祖皇聖旨. 僧

居上首. 仙人不得在僧之前. 王以珠□金

錦無縫大衣. 奉以師禮. 王固留師. 師固辭.

將別. 王問. 佛法此去如何受持. 師曰. 信心

難生. 善心難發. 今已發生. 務要護持. 專

一不忘. 元受菩提. 心戒不見. 三寶有過. □

念百姓. 不安善撫. 綏明賞罰. 執政無私. 任

賢納諫. 一切時中. 常行方便. 皆佛法也. 師

旣辭行. 有一惡少年. 肆言□謗. 以佛法不

足信. 王聞之. 乃召其人. 訓以大人之言復

下              欄

以刑法罪之. 專使白師. 師回啓曰. 明鏡當

臺姸醜自現. 神鋒在掌賞罰無私. 若以正

念現前. 邪見外魔殺之可矣. 然王者當以

仁恕存心乃可. 王益敬焉. 甲辰護必烈大

王. 以珠笠奉師. 乙巳奉5六皇后旨. 於五

臺爲國祈福. 丙午奉*六皇后詔. 師起至中

途値風疾作. 回奏. 得旨還燕. 丁未貴由皇

帝卽位. 頒詔命師統僧. 賜白金萬兩. 師於

昊天寺建大會爲國祈福. 太子合○察請

師入和林. 延居太平與國禪寺. 尊師之禮

非常. 辛亥蒙哥皇帝卽位. 頒降恩詔. 顧遇

優渥. 命師復領天下僧事. □[&FFFF]#差役. 悉依

舊暇. 丙辰正月奉聖旨. 建會於昊天寺. 初

二日於會中忽患風恙. 半身不擧. 至夏初

稍愈. 是月旭威烈大王. 差蒙古萬宣差. 以

金□杖金縷袈裟段幷令旨. 奉師心法語.

七月師會諸勤舊. 抄所長物見數令主後

事. 丁巳夏說偈畢. 師云. 汝等少□. 吾欲

偃息. 侍僧急呼主事人至. 師吉祥泊然而

逝矣. 卽後四月初四日也. 世壽五十有六.

□毘獲舍利無算. 欽承

護必烈大王令旨. 建塔於大慶壽寺之側.

諡佛日圓明大師. 望臨濟爲十六世

(戊午) 詔釋道辯析化胡經○上大駕南征

(己未) 九月大兵自滸黃州渡江征宋. 歲貢而

退(上崩于釣魚山)

宋改開慶元年

(五 庚申) 大元世祖聖德神功文武皇帝卽位. 尊

臨寶□統御□區. 四海混同萬邦入貢. 建

經數: 二○三六

經名: 佛祖歷代通載卷第二十一

頁數: 七○五

上              欄

立暇度條理紀綱. 爲子孫萬世成法. 寬仁

愛人深信因果. 不言自信. 不化自行. 聖君

之德. 蕩蕩乎民無能名焉

宋改景定元年○大朝遣□經通好○五月

十九

建元中統二十七日大赦普度僧尼

(辛酉) 行中統□法平章王以道1奏

(癸亥)暇開平府號上都○宋買公田始自浙

(甲子 六六)至元元年. 城燕建都. 八月十六改元.

大赦天下. 設會度僧詔請

國師扮彌達□思八登座. 授□密戒○是

年八月拜光祿大夫太保. 參領中書省事

暇

(六) 長生天氣力裏皇帝聖旨. 咨爾劉秉忠氣

剛以直. 學富而文. 雖晦跡於空門. 每潛心

於聖道. 朕居藩邸卿實賓僚. 側聞高誼餘

二十年. 出從遐方幾數萬里. □予嗣服須

汝計安. 不先正名何以壓衆. 宜崇師位兼

總政機. 可特授光祿大夫太保參領中書

省事. 卿其勉輔朕躬率先乃屬. 察朝夕之

勤惰. 審議論之是非. 凡有施爲□聽裁決.

佇看成績別示寵章. 准此. 中統五年八月

日

(乙丑) 宋改咸淳元年. 度宗卽位. 初名孟[&FFFF]#. 福

王與芮之子. 理宗之猶子也. 理宗子多而

不育. 鞠孟[&FFFF]#於宮中. 改名孜. 又改名[&FFFF]#.

立爲皇子. 封忠王. 已而建儲. 改名璿

(丙寅) 大敎東被已一千二百年矣

(戊辰) 大兵圍襄陽. 時呂文煥告急. 宋遣高連

中              欄

范文虎赴援. 大兵於要害處. 連珠箚寨不

得通○宋十月日食

(己巳)帝師發思巴暇蒙古字成. 二月頒行天

下

(庚午) (宋之常州□翼生距)立尙書六部○宋大旱○至元七

年. 詔請膽巴金剛上師. 住持仁王寺. 普度

僧員

(七) 大元帝師苾芻2□思巴說根本有部出家

授近圓□磨儀軌. 親暇序文曰. 原夫贍部

嘉運至四佛釋迦文如來遺敎利見也. 大

元御世第五主憲天述道仁文義武. 太光

孝皇帝登極也. 天資福惠諦信內乘. 普使

萬邦咸歸一化. 雖敷天垂拱而至治無垠.

眷支那弘道. 而在躬不息. 欲以自佛相承

師資繼踵□今不替. 正戒儀軌爲拳拳從

善之行人□一一□持於淨戒精練三業堅

守四儀. 此寔聖皇匡正佛法之睿旨也. 昔

因善逝與人天衆普說聲聞上敎一切有部

別解脫經. 依此採拾未得令得. 律儀方便

□磨儀軌此乃聖光德師之總集也. 始從

天竺. 次屆西番. 爰有洞達五明法王大士

薩思迦扮底達名稱普聞上足苾芻□思

巴乃吾門法主. 大元帝師. 道德恢隆行位

□測. 授玆儀軌衍布中原. 令通解三藏比

丘佳思觀演說正本. □譯人善三國聲明

辯材無□. 含伊畢國翰林丞旨迪壓孫傳.

華文譯主生緣北庭都護府解二種音. 法

辭通辯. 諸路釋門總統合台薩□都通□

翰林學士安藏. 總以諸國言詮. 奉詔譯成

下              欄

儀式. 序本帝師親製. 繪爲華跡以編陳. 始

末粗彰聊記歲月時庚午至元七年冬至後

二日序

(辛未)大元國號十一月始建○興蒙古學校○

宋大饑

(癸酉)詔諭呂文煥○二月3大兵破樊城呂文

煥以襄陽降

(甲戌) ○命伯顔丞相伐宋○三月宋主崩太子

立四歲

(八) 是年八月. 故光祿大夫太保贈太傅儀同

三司文貞劉公薨4翰林學士嘉議大夫知

暇誥兼修國史王磐. 奉○□神道碑銘幷

序. 其文曰耕莘非心進之地. 而伊尹阿迪.

釣渭非巧宦之途5太公同載. 漢張良志從

赤松. 而高祖得之以輔成帝業. 唐李色幼

好仙術而肅宗用之以佐定中興. 蓋天下

之士. 惟自重者. 可與有爲. 而輕進者必非

令器. 是以古之明王. 取士不以悅媚易親

者爲可佳. 而以閒遠高潔難致者爲可貴.

聖天子之用太保劉公. 其審是道歟. 公以

高潔之資. 慕空寂之敎. 輕富貴如色雲等

功名於夢幻. 曷曾有一女榮利之念動於

心乎. 聖天子邂逅一見. 卽挽而留之待以

腹心. 契如魚水深謀密□雖耆宿貴近. 不

得預聞者. 悉與公參決焉. 此其精誠胥會.

志意6交孚. 與夫渭濱之同載商巴之阿迪.

蓋異世而同符矣公諱秉忠字仲晦. 瑞州

劉李村人. 先世仕遼多顯貴. 金初曾大父

嘗任邢州節度副使. 秩滿身還鄕里. 留其

經數: 二○三六

經名: 佛祖歷代通載卷第二十一

頁數: 七○六

上              欄

家於邢. 故自公大父以下. 遂爲邢人焉. 大

父諱澤. 資性倜□. 爲鄕1□所重. 父諱潤.

仕本朝歷邢州錄事鉅鹿內丘兩縣提領.

俱有惠愛. 公風骨秀異志氣英爽不羈. 家

貧. 年十七爲刑臺節度使府令史. 以養其

親. 幹敏精潔. 諸老吏咸服其能. 一日因按

讀事. 有不□意. 投筆歎曰. 吾家奕世衣冠.

今吾乃汨沒爲刀筆吏乎. 丈夫不得志於

世間. 當心出世間事耳. 卽棄去隱於武安

山岩谷間. 草衣木食以心其志. 天寧寺虛

照禪師聞之. 遣其徒招致. 與披剃爲僧. 仍

以公知經書工翰墨. 命掌書記. 後遊雲中.

住南堂寺値海雲禪師. 被召北覲. 過雲中

聞公博學多藝能. 心相見. 旣見約公俱行.

公不可. 海雲固要之. 不得已遂行. 旣至謁

今上於潛邸. 一見應對稱旨. 自是屢承顧

問. 及海雲南還. 公懇心奔喪. 上賜黃金百

兩. 仍遣使送至邢州. 公持服營菩事. 起墳

於賈村. 菩其祖父母父母. 服□被召復還

和林. 公獻書陳時事所宜者數十條. 凡萬

餘言. 率皆尊主庇民之事. 上嘉納之. 甲

寅歲從上征雲南. 己未歲從上伐宋揚[&FFFF]#

渡濟江圍鄂州. 上神武英斷. 每臨戰陣前

無堅敵. 而中心仁愛. 公嘗讚之. 以天地好

生爲德. 佛氏以慈悲濟物爲心. 方便救護.

所全言者. 不可勝計. 庚申歲春上正位宸

極創定朝儀. 立官暇改元建號. 一切所當

施設時物之宜. 皆公所草定. 中統五年秋

八月. 改至元元年. 翰林學士承旨王鄂奏

中               欄

言. 書記劉秉忠效忠藩邸積有歲年. 參□

幄之密謀. 定社稷之大計. 忠勤勞績. 宜

被褒榮. 今聖明寓極萬物維新. 秉忠猶以

野服散號蕭條閒寂. 守其初心深所未安.

宜與正其衣冠崇以顯秩實遂衆望. 上覽

奏. 欣然嘉納. 卽日命有司備禮冊授公光

祿大夫. 位太保參領中書省事. 選聘侍講

學士竇默次女爲夫人賜第於奉先坊. 給

少府宮籍監. 人戶甚衆. 公齋居蔬食. 終日

澹然. 與平昔略不少異. 至元十一年. 扈從

至上都. 居南屛山之精舍. 秋八月壬戌之

夜. 儼然端坐無疾而薨. 享年五十有九. 訃

聞. 上嗟悼不已. 語群臣曰. 秉忠三十餘

年. 小心愼密不避艱危. 事有可否言無隱

情. 又其陰陽術數之精. 占事知來若合符

契. 惟朕知之. 他人莫得預聞也. 遣禮部侍

郎趙秉溫護其喪還大都. 以冬十月壬申

菩斂營菩. 一切所須皆出內帑. 十二年春

正月. 詔贈太傅儀同三司下太常議. 諡曰

文貞. 仍命翰林學士王磐撰碑文字. 臣磐

欽惟國家列聖相承. 咸以武功戡定禍亂.

龍韜豹略鷹揚虎視. □功偉績之臣. 其當

紀名汗簡□像凌煙者. 不爲不多. 若夫輔

佐聖天子. 開文明之治. 立太平之基. 光守

成之業者. 實惟太傅劉公爲稱首. 聖天子

方在潛邸. 士之所以涉遠道冒風霜而至

者. 往往有所陳訴祈請干慕進用. 惟公獨

無所心. 閒燕之際每承顧問. 輒推□南州

人物可備器使者. 宜見錄用. 由是弓旌之

下              欄

所招. 菴輪之所□. 耆儒碩德奇材異能之

士. 茅拔茹連致無虛月. 逮今三十年閒. 揚

歷朝省2頒布郡縣. 贊維新之化. 成治安

之功者. 皆公平昔推□之餘也. 其識度之

宏遠. 推此一節而論. 亦可見其□彿矣. 又

自幼好學至老不衰. 通曉音律. 精算數善

推步. 仰觀占候. 六壬遁甲易經象數邵氏

皇極之書. 靡不周知. 初丁太夫人憂. 毁

瘠骨立. 衣一弊綿□. 三藏不易. 及錄事公

卒. 雖身從天竺之敎. 而服食貶損容貌哀

戚. 與循禮典而執通喪者蓋無少異也. 晩

娶無子. 以猶子蘭璋爲嗣. 弟秉恕今爲順

天路總管. 臣磐謹按中書左丞張文謙所

作行狀. 次第其行事之實. 而[&FFFF]#以銘辭. 銘

曰. 大元五葉. 聖運隆昌. 爰有異人. 出佐

時康. 不坐官府. 不趨朝行. 褐衣蔬食. 禪寂

□佯. 謀謨□幄. □竭忠良. 指陳成敗. 開闔

陰陽. 淵慮婉□. 鬼神莫量. 扶日上天. 照

臨萬方. 萬方仰德. 百靈效祥. 庭陳玉帛.

路走梯航. 朝儀整肅. 濟濟□□. 群賢來集.

庶政允Ｃ. 大綱一擧. 衆目斯張. 治定功

成. 聖眷彌彰. 崇資峻秩師表候王. 肇造皇

家. 元勛是當. 良平佐漢. 房杜興唐. 公不自

多. 愈隆謙光. 見善必擧. 有能必揚. 陸行滯

阻. 與爲橋梁. 川泛艱厄. 與爲帆□. 寒而心

衣. 煥之□裳. 饑而心食. □之□肪. 門庭桃

李爛□芬芳. 人感公德. 銘刻肝腸. 公施於

人. 過卽遺忘. 公之仁賢. 宜享遐年. 胡爲一

朝. 蟬□而仙. 燕都南原. 盧溝北[&FFFF]#. 佳城鬱

經數: 二○三六

經名: 佛祖歷代通載卷第二十一

頁數: 七○七

上              欄

鬱. 有墳□然. 地固重泉. 松柏參天石爛松

枯. 芳名永傳

贈儀同三司太傅諡文貞. 暇

(九) 長生天氣力裏大福□護助裏皇帝聖旨.

臣以忠孝而事上. 貴輸獻納之誠上以禮

義而遇臣. 思篤始終之愛. 視死之日猶生

之年. 故光祿大夫太保劉秉忠. 學窺天人

識貫今古. 邃[&FFFF]#而有守. 安靜而無華. 昔侍

潛藩稔聞高論. 適當三接之際. 懇上萬言

之書. 蓋將擧天下而措諸安. 以戒爲人主

者過於殺. 朕嗣服而伊始. 卿盡力以居多.

蓋得卿實契於朕心. 而獨朕悉知於卿意.

事皆有驗. 人匪他心. 周旋三十年. 不避其

難. 1□切數百奏. 各中其理. 共成庶政. 方

2圖任於舊人. 誰謂旻天不整遺於一老. 興

言及此. 何日忘之. 載惟台輔之尊. 厥有泉

□之賁. 是用□之綸命. 峻一品之華階.

3□以袞衣. □三槐之正位. 復加顯號允

答殊勛. 惟爾英靈識予哀寵. 可贈儀同三

司太傅諡文貞. 准此. 至元十二年正月

(乙亥)至元十二年詔諭兩淮州縣新附

宋改德祐. 幼主濕立. 度之子. 母全后. 謝

太皇后臨朝○六月朔宋日食之旣

(丙子) 大元天兵臨境擧國歸附 (三月十八日幼主謝太皇后全后朝)

(京封幼主瀛國公. 全后爲尼於正智寺. 先是陳宜中張世傑. 奉益王衛王如永嘉. 與蘇劉

義遇. 共圖興復. )

(五月益王卽位於福州. 改景二. 十一月王世强引兵逼三山. 宜中奉二王南行十二月至

廣州)○

詔安歸附軍民○九月十一日大赦

右宋前後共十六主. 凡三百十七年而亡

(丁丑) 十二月大兵逼廣州宜中奉二王抵肇慶

中              欄

府

○令瀛國公往脫思麻路習學梵書西番字

經○建大聖萬安寺

(戊寅) 十五年正月旦設會齋僧. 大赦. 玉泉4等

五老家蒙恩得度. 三月(宜中奉益王. 由海道復入廣. 四月望日崩. 十)

(七日衛王卽位於Ｃ川. 改祥興. 六月世係奉衛王至○山○次年正月大兵攻○山. 八月宜

中入占城至落)

(鶴國)

(庚辰) 十七年二月宜中(奉衛王自落鶴經占城回. 四月復入○山. 張世傑死未)

(幾. 二廣皆歸一統. 六月新曆成. 賜名授時. 明年始頒行天下)

(十) 大元帝師□思八是年示寂. 5翰林學士

王磐等奉○述行狀曰. 皇天之下一人之

上開敎宣文輔治大聖至德普覺眞智佐國

如意大寶法王西天佛子大元帝師班彌□

拔思□帝師. 乃土波國人也. 生時諸種瑞

應具詳家譜. 初土波有國師禪□□乞答.

具大威神累葉相傳. 其國王世師尊之. 凡

十七代而至薩師加□. 卽師之伯父也. □

禮伯父爲師. □密伽陀一二千言. 過目成

誦. 七歲演法. 辯博縱橫. 猶不自足. 復遍

咨名宿. 句玄索隱. 6盡通三藏. 癸丑師年

十五. 世祖皇帝龍德淵潛師知眞命有歸.

馳釋徑詣王府. 世祖宮□東宮皆秉受戒

法特加尊禮. 戊午師二十歲釋道訂正化

胡經. 憲宗皇帝詔師剖析是非. 道不能答.

自棄其學. 上大悅. 庚申師年二十二歲. 世

祖皇帝登極建元中統. 尊爲國師. 授以玉

印. 任中原法主. 統天下敎門. 辭帝西歸.

未○月召還. 庚午師年三十一歲. 時至元

下              欄

七年. 詔暇大元國字. 師獨運摹□作成. 稱

旨卽頒行. 朝省郡縣遵用. □爲一代典章.

升號帝師大寶法王. 更賜王印統領諸國

釋敎. 旋又西歸. 甲戌師年三十六歲. 時

至元十一年. 皇上專使召之歲抄抵京. 王

公宰輔士庶離城一舍. 結大香壇設大淨

供. 香華幢蓋大樂仙音. 羅拜迎之. 所經衢

陌皆結五綵翼其兩傍. 萬衆瞻禮若一佛

出世. 時則天兵飛渡長江. 竟成一統. 雖

主聖臣賢所致. 亦師陰相之力也. 爲眞金

皇太子說器世界等彰所知論. 尋又力辭

西歸. 皇上堅留之不可. 庚辰師年四十二

歲. 時至元十七年十一月二十二日示寂.

上聞不勝震悼. 追懷舊德. 連建大宰堵波

于京師. 寶藏眞身舍利輪奐金碧無□

(十一 辛巳)至元十八年十月二十日. 僧道二家辯

析. 特奉

聖旨. 長生天氣力裏大福□護助裏皇帝

聖旨道與中書省樞密院御史臺隨路宣慰

司按察司達魯花赤管民官管軍站人匠等

官. 幷衆先生每在前蒙哥皇帝聖旨裏. 戊

午年和上先生每折證佛法. 先生每輸底

上. 頭敎十七箇先生剃頭做了和上. 將先

生每說□做來的化胡等經幷印板. 敎燒

[&FFFF]#了者. 隨路觀院裏□著的石碑鐫著底

8八十一化圖. 盡行燒[&FFFF]#了者. □道如8今

都功德使司奏. 隨路先生. 每將合[&FFFF]#的經

文印板至今藏著. □不曾毁了更保定眞

定太原平陽河中府10三祖師庵頭關西等

經數: 二○三六

經名: 佛祖歷代通載卷第二十一

頁數: 七○八

上              欄

處. 有道藏經板. 這般奏的上頭敎張平章

張左丞焦尙書泉總統忽都于思翰林院衆

學士中書省客省使都魯省宣使□速丁淵

僧錄眞藏僧判衆講主長老等張天師祈眞

人李眞人杜眞人衆先生每一同於長春宮

內. 分揀去來. 如今張平章等衆人回奏. 這

先生家藏經. 除道德經是老子眞實經旨.

其餘皆後人造作演說. 多有□毁釋敎偸

竊佛語. 更有收入陰陽醫藥諸子等書. 往

往改易名號傳註訛舛失其本眞. 僞造符

□妄言. 佩之令人商賈倍利. 夫妻和合有

如鴛鴦. 子嗣蕃息. 男壽女貞. □惑萬民非

止一端. 意欲貪圖財利誘說妻女. 其有敎

人非望佩符在臂. 男爲君相. 女爲后妃. 入

水不溺. 入火不焚. 刀劍不能傷害等語

1又令張天師祁眞人李眞人杜眞人試之

於火. 皆心哀請命. 自稱僞妄不敢試驗. 今

擬得除老子道德經外隨路但有道儀說□

經文幷印板. 盡宜焚去. 又據祈眞人李眞

人杜眞人等奏告. 據道藏經內. 除老子道

德經外. 但係後人捏合不實文字. 情願盡

行燒毁了. 俺也乾淨准奏. 今後先生每依

著老子道德經裏行者. 如有愛佛經的. 做

和上去者. 若不願爲僧. 娶妻爲民者. 除

道德經外. 說□做來的道藏經文幷印板.

盡行燒毁了者. 今差諸路釋敎泉總統中

書省客省使都魯前去. 聖旨到日. 不以是

何官吏先生道姑秀才軍民人匠鷹房打捕

諸色人等. 應有收藏道家一切經文本處.

中              欄

達魯花赤管民官. 添氣力用心拘刷見數.

分曉分付差去官眼同焚毁. 更觀院裏□

著的右2鐫著的八十一化圖. 盡行除毁了

者. 自宣諭已後. 如有隱匿道家一切說□

捏合. 毁謗釋敎偸竊佛語. 窺圖財利誘說

妻女. 此□惑百姓符□文字. 及道○家大

小經文. 若所在官司不添氣力拘刷. 與隱

藏之人一體要罪過者. 外民間諸子醫藥

等書. 自有板本. 不在禁限. 准此

至元十八年十二月二十日3◎

◎4(壬午)十九年(八月賜文天祥死時年四十七歲矣)○甲申正月六日

大赦

(乙酉)二十二年(十二月安童丞相復職)

(十二) 聖旨焚毁諸潞僞道藏經之碑翰林院(臣)

唐5(方)楊(文郁)王(構)趙(與)李(謙)閻(復)李(鑄)李

(藍)王(盤)奉○撰. 正奉大夫樞密副使(臣)商(挺)

秦○書. 光祿大夫中書左丞相監修國史(臣)

耶律(鑄)奉○篆額

至元二十一年三月初三日. 詔遣資德大

夫總暇院使兼領功德使司事相哥諭翰林

院. 戊午僧道持論. 及至元十八年十月二

十日. 焚毁道藏僞經始末. 可書其事于石

(臣監)等謹按釋總統合台薩□所錄事跡. 昔

在憲宗皇帝朝. 道家者流出一書. 曰老君

化胡成佛經. 及八十一化圖. 鏤板傳布. 其

言鄙陋[&FFFF]#妄. 意在輕□釋門而自重其敎.

□賓大師蘭麻總統少林長老福裕. 以其

事奏聞. 時上居潛邸. 憲宗有旨. 令僧道二

家同詣上所辯析. 二家自約. 道勝則僧冠

下              欄

首而爲道. 僧勝則道削髮而爲僧. 僧問道

曰. 汝書爲諭化胡成佛. 且佛是何義. 道

對曰. 佛者覺也. 覺天覺地覺陰覺陽覺仁

覺義之謂也. 僧曰. 是殆不然. 所謂覺者. 自

覺覺他覺行圓滿. 三覺圓明. 故號佛陀. 豈

特覺天地陰陽仁義而已耶. 是時上特語

近侍曰. 吾亦先知仁義是孔子之語. 謂佛

爲覺仁覺義其說非也. 道士又持史記諸

書以進. 欲出多說僥倖取勝. 帝師板的達

□合師八曰. 此是何書. 道曰. 前代帝王之

書. 上曰. 汝今持論敎法. 何用攀援前代帝

王. 帝師曰. 我天竺亦有此書. 汝聞之乎. 對

曰. 未也. 帝師曰. 我爲汝說天竺頻婆羅

王贊佛偈曰. 天上天下無如佛. 十方世界

亦無比. 世間所有我盡見. 一切無有如佛

者. 當其說是語時. 老子安在. 道者不能

對. 帝師又問. 汝史記有化胡之說否. 曰

無. 又問. 老子所傳何經. 曰道德經. 曰此外

曰有何經. 曰無. 道德經中有化胡事否. 曰

無. 帝師曰. 史記中旣無. 道德經中又無.

其爲僞妄明矣. 道者辭屈. 尙書姚(樞)曰. 道

者負矣. 6上命如約行罰. 遣近臣脫歡. 將

道者樊志應等十有七人. 詣龍光寺削髮

爲僧. 焚僞經四十五部. 天下佛寺爲道流

所據者. 二百三十七區. 至是悉命歸之. 道

敎提點甘志泉所據吉祥院其一也. 據而

弗歸. 至元十七年夏四月. 僧人復爲徵理.

長春宮道流謀害僧錄廣淵. 聚徒持挺歐

擊僧衆. 自焚□舍. 誣廣淵遣僧人縱火. 且

經數: 二○三六

經名: 佛祖歷代通載卷第二十一

頁數: 七○九

上              欄

聲言焚米三千九百餘石. 他物稱是. 事達

中書省. 辯其誣. 甘志泉王志眞○伏. 詔

遣樞密副史□羅及諸大臣覆按. 無異詞.

志泉志眞就誅. 1□□流竄凡十人. 仍徵

所聲言米物. 如其數歸之僧衆. 有道家僞

經尙存. 爲言者聞諸皇太子. 十八年九月.

都功德使司脫因小演赤奏言. 往年所焚

道家僞經板本化圖. 多隱匿未毁. 其道藏

諸書類. 皆□毁釋敎剽竊佛語. 宜皆甄別.

於是上命樞密副史與前中書左丞文謙□

書監友直釋敎總統. 合台薩□太常卿忽

都于思中書省客省使都魯在京僧錄司敎

禪諸僧及臣等. 詣長春宮無極殿. 偕正一

天師張宗演全眞掌敎祁志誠大道掌敎李

德和杜福春□諸道流. 考證眞僞. □閱兼

旬. 雖卷[&FFFF]#數千. 究其本末. 惟道德二篇

爲老子所著. 餘悉漢張道陵後魏寇謙之

唐吳筠杜光庭宋王欽若輩. 撰造演說. 鑿

空架虛. 罔有根據. □毁釋敎. 以妄自尊崇.

復愛慕其言. 而 竊爲己有. 假陰陽術數. 以

示其奧. 2衰諸子醫藥. 以誇其博. 往往改

易名號. 傳註訛舛. 失其本眞. 文所載符□.

妄謂佩之令人商賈倍利. 子嗣蕃息3伉儷

諧和如鴛鴦之有偶. 將以媒□亂而規財

賄. 至有敎人非望佩符在臂. 則男爲君相.

女爲后妃. 入水不溺. 入火不焚. 刀劍不

能傷害之語. 其僞妄駁雜如此. 留之徒以

□惑愚俗. 自道德經外. 宜悉焚去. (臣)等同

辭以聞. 上曰. 道家經文傳訛踵謬非一日

中              欄

矣. 若遽焚之其徒未必心服. 彼言水火不

能焚溺. 可姑以是端試之. 俟其不驗. 焚之

未晩也. 遂命樞密副使□羅守司徒和禮

□孫等. 諭張宗演祁志誠李德和杜福春

等. □各推擇一人佩符入火自試其術. 四

人者奏言. 此皆誕妄之說. (臣)等入火必爲

陸4燼. 實不敢試. 但乞焚5去道藏. 庶幾□

雪(臣)等. 上可其奏. 遂詔諭天下道家諸經

可留道德二篇. 其餘文字及板本化圖. 一

切焚毁. 隱匿者罪之. 民間刊布諸子醫藥

等書. 不在禁限. 今後道家者流其一遵老

子之法. 如嗜佛者 削髮爲僧. 不願爲僧者.

聽其爲民. 乃以十月壬子集百官于憫忠

寺. 焚道藏僞經雜書. 遣使諸路□遵行之.

(臣)盤等聞. 老氏之爲道也. 以淸淨爲宗. 無

爲爲本. 謙[&FFFF]#以處己. 損抑以下人. 非有

貪欲好勝之事. 厥後枝分派列. 徒屬□盛

襲訛成僞誇誕百出. 淸淨一變而爲汚穢.

無爲一變無所不爲. 如漢之文成五利. 致

身心僊. 恍惚誕幻. 帛書飯牛之詐. 黃金

可成之妄. 一但敗露. 爲武帝所誅. 三張之

徒以鬼道惑衆. 倡亂天下. 爲皇甫嵩曹魏

所滅. 宋王色昔居上淸寶□宮. 與女冠

爲奸. 林靈素自稱神□紫府仙卿. 禳大水

不驗. □爲徽宗誅竄而死. □金末年. 復

有麻被先生□笠李二人. 以奸謀□計出

入時貴之門. 肆爲淫汚之行. 咸受顯戮. 歷

代以來. 若此之類. 不可勝數. 追惟禍亂之

源奸□之本. 率皆假符□以神其敎. 託僞

下              欄

經以警其俗. 橫肆巧誣倡爲詭狀. □毁聖

敎寇攘內典. 固已悖老氏不爭不盜之禁

矣. 及陷刑□皆是[&FFFF]#自內作. 6愎將誰咎

哉. 且夫釋氏之敎宏闊勝大非他敎所擬

倫. 歷百千世. 聖帝明王莫不尊崇. 東冒

扶桑. 西極昧谷. □天桂海山河大地. 昆蟲

草木胎卵濕化. 有情無情百千萬類. 皆依

佛蔭生息動止於天地之間. 故天上天下

惟佛爲尊. 超出乎有生之表. 歸極乎無□

之眞. 智周三界神妙諸方. 澤及大千功用

不宰. 其大有如此者. 慈航所至無溺不援.

法雨所霑有生皆潤. 憫世人之比淪幻海

顚覆迷津. 展轉多生流連累劫. 將使之脫

凡7企聖□弊崇眞. 故神光破比晦之門. 大

覺指無生之路. 其仁有如此. 何意狂謀輒

形□忌. 雖積毁銷骨衆8煦漂山. 泫體圓

成初無小□. 譬如盲人之毁日月. 何傷日

月之明. 井蛙之小河海. 奚捐河海之大. 多

見其不知量也. 欽惟聖天子. 識超四諦道

慕三乘. 參無象之眞空. 傳法王之心印. 所

以尊崇之禮. 歸向之誠. 矯百僞以從眞. 黜

群邪而歸正. 有不容不嚴者焉. 肉乎筆墨

勸□妖術誤世. 恣爲欺□鼓蕩群愚. 若不

大爲改革. 則邪說肆行枉道惑衆. 其如天

下後世何. 9肉天下之理. 有善有惡. 有正

有邪. 有眞有僞. 常混然而同處. 雜然而

□行. 自非稟上聖之資. 誕生知之性. 智出

庶物明照群情. 則紅紫之亂朱. 10□淫之

變雅. 是孰得而辯明之哉. 由是言之. 聖天

經數: 二○三六

經名: 佛祖歷代通載卷第二十一

頁數: 七一○

上              欄

子匡濟眞圖翼扶大法之功至矣. 槪諸聖

不可有加矣. 于以鑿含靈之耳目. 開正途

之荒穢. 使般若之光永乎無際劫遍滿□

河1妙界. 延洪聖壽於無疆. 衍綿儲君之福

利. [&FFFF]#祚於億萬年之久者. 庸有旣乎是可

2述也. (臣)磐等敬爲之書. 以貽後人. □爲

老氏之學者有所警焉

大元至元辯僞錄隨函序. 翰林直學士奉

訓大夫知暇誥同修國史臣張伯淳撰. 天

無私覆. 地無私載. 日月無私照. 辯僞錄之

所云良有以也. 洪惟聖朝繼天立極論道

經邦以佛心子育萬方. 以正法澤被四海.

至元辛卯之歲孟春. 大雲峰長老邁吉祥.

欽奉

皇帝明命. 撰述至元辯僞錄. 奏對天顔睿

覽頒行. 入藏流通. 原其所自. 乙卯間道士

丘處機李志常等毁西京天城夫子廟爲

文城觀. 毁滅釋迦佛像白玉觀音舍利寶

塔. 謀占梵刹四百八十二所. 傳襲王色僞

語老子八十一化圖. 惑亂臣佐. 時少林裕

長老率師德詣闕陳奏. 先朝蒙哥皇帝玉

音宣諭登殿辯對化胡眞僞. 聖躬臨朝親

證. 李志常等義墮辭屈. 奉旨焚僞經. 罷

道爲僧者十七人. 還佛寺三十七所. 黨占

餘寺流弊益甚. 丁巳秋少林復奏. 續奉綸

旨僞經再焚. 僧復其業者二百三十七所.

由乙卯而辛酉. 凡九春而其徒竄匿未悛

邪諸諂行. 3屛處猶妄. 驚萬聖情由是至

元十八年冬. 欽奉玉音頒降天下. 除道德

中              欄

經外. 其餘說□經文盡行燒毁. 道士愛佛

經者爲僧. 不爲僧者娶妻爲民. 當是時也.

江南釋敎都總統永福楊大師璉眞佳. 大

弘聖化. 自至元二十二春. 至二十四春. 凡

三載恢復佛寺三十餘所. 如四聖觀者昔

孤山寺也. 道士胡提點等. 舍邪歸正罷道

爲僧者. 爰□七八百人. □冠於上永福帝

師殿之梁棋間. 故典如南嶽山之券. 爲事

僞劫戒. 試嘗考之. 自大敎西來. 漢明帝

迎摩騰竺法蘭二師於洛陽. 五嶽道士□

善信等. 上表譏毁佛法. 當時築壇. 以佛道

二經焚之. 道經悉爲陸燼. 佛經放光無損.

尊者□身作十八變. 有狐非獅子類. 燈非

日月明之至言. 道士爲僧者不可勝數. 如

寇謙之矯妄崔浩惑魏太武而崔浩卒以族

誅. 曇謨最之挫屈姜4斌. 斌流於馬邑. 齊

曇顯之愧陸修靜. 唐總章元年法明辨化

胡之僞. ○搜聚天下化胡經. 抑嘗火其書

矣. 由古而今. 歷代帝王之暇. 斯可忽諸.

蓋世尊等視三界衆生猶如一子. 棄背大

覺. 是子背其父也. 子背其父. 是自昧其所

天也. 且師老子者. 道德二篇. 以淸虛澹泊

絶世棄聖立其宗. 隱居以心其志. □然無

爲爾. 今盜名之徒. 叢嘯黨援假立冠褐. 峻

侈宮觀苟世利養. 豈老氏之用心哉. 肉老

氏謂大辨若訥. 大巧若拙. 辨者不善. 善

者不辯. 勿矜勿伐. 抱一爲天下試. 而占

毁佛寺. 竊經扇化胡之僞. 是若拙若訥歟.

是善者不辯歟. 師老子而違其術. 亦復違

下              欄

其自宗矣. 若嫡師於老子者. 則弗爲也. 過

歸末流爾. 雖然麒麟之於走獸. 鳳凰之於

飛鳥. 蘭蕙之於薰□. ○檀之於穢壤. 則

世未有舍鳳凰麒麟之瑞. 蘭蕙○檀之馨.

而□走獸飛鳥之常. 薰□穢壤之垢者. 人

心天理愛惡之所同也. 奈何菽麥未析而

甘事於僞妄不實之敎. 復矜誕其色辭. 侮

慢大覺□毁至聖. 而弗憚三途之淪溺乎.

斯辯僞錄之正名敎. 造理淵奧推難精明.

凜乎抗凌雲之勁操. 坦然履王道之正塗.

而□備後世之溺於巨浸者. 其爲言也至

矣. 蓋有僞則辯. 無僞則無辯. 豈好辯哉.

弘四無□之辯者. 邁公之德歟. 言之者無

罪. 聞之者足以戒. 故我皇金言喩辭曰譬

如五指皆從掌出. 佛門如掌. 餘皆如指. 信

乎王言如絲. 其出如綸. 明逾日月. 堅逾金

石. 爲萬世之龜鑑. 則斯錄豈小補哉

(十三)辯僞錄序. 蓋聞五運未形. 元無人物之

號. 三才旣立. 乃□尊卑之名. 肇分六爻始

□八封. 其有書契定乎訓章. 鳳篆龜圖金

□玉字. 百家之異轍. 萬卷之分區. 雖理

究乎精微言□乎物範. 紀情括性. 未出乎

域中. 原始要終. □該於化內. 肉乎法身無

相. 高超於象帝之先. 眞諦絶稱. □出乎思

議之表. 英猷茂實代有人焉. 如意者. 俗姓

乎延氏. 太原人也. 世傳纓冕. 累葉播遷代

郡. 因爲家焉. 九歲落紺. 隨師請業. 玉離[&FFFF]#

岫. 價重之. 德彌彰. 桂生幽岩. 馨香之風遠

遞. 阿師內窮三藏之奧外□九流之源. 名